Document ID: 31979R2276

KOMISSION ASETUS (ETY) N:o 2276/79,
annettu 16 päivänä lokakuuta 1979,
oliivirekisterin perustamista oliiviöljyä tuottavissa jäsenvaltioissa koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon oliivirekisterin perustamisesta oliiviöljyä tuottavissa jäsenvaltioissa 21 päivänä tammikuuta 1975 annetun neuvoston asetuksen (ETY) N:o 154/75 () ja erityisesti sen 5 artiklan,
sekä katsoo, että
oliivirekisterin toteuttamisen tuottajajäsenvaltioissa olisi erityisesti turvattava yhteisön oliiviöljyn tuotantotukijärjestelmän parempi toiminta; sen vuoksi on ilmeisesti suotavaa säätää, että edellä mainitun järjestelmän hallinnosta vastaavat toimielimet ovat vastuussa rekisterin laatimisesta,
eri menetelmien, joilla voidaan hankkia asetuksen (ETY) N:o 154/75 1 artiklan 2 kohdan a alakohdassa tarkoitetut tiedot, vertailukoe on osoittanut, että oliivintuotantoalueiden valokuvaaminen ilmasta on menetelmä, joka takaa suurimman tarkkuuden edellä mainittujen tietojen keruussa,
ottaen huomioon Ranskan oliivituotannon ominaispiirteet Ranskan aluetta koskevat tiedot olisi kerättävä laskemalla maasta käsin jokaisen palstan oliivipuut; on suotavaa säätää mahdollisuudesta käyttää tätä menetelmää myös niillä Italian alueilla, joiden oliivipuiden tiheys on alhainen,
komission tekemä koe on osoittanut, että soveltuvin menetelmä asetuksen (ETY) N:o 154/75 1 artiklan 2 kohdan alakohdassa tarkoitettujen tietojen määrittämiseksi käsittää toisaalta oliivinviljelijöiden tuotantotukea varten jättämässä viljelyilmoituksessa esiintyvien eräiden tietojen käyttämisen ja toisaalta muiden vaadittavien tietojen keräämisen paikan päällä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tuottajajäsenvaltioiden interventioelinten on perustettava kaikkia niiden alueella sijaitsevia oliiviviljelmiä koskeva oliivirekisteri tämän asetuksen mukaisesti.
2. Tässä asetuksessa tarkoitetaan oliiviviljelmällä kaikkia tiloja, joiden koko alueelle tai osalle siitä on istutettu oliivipuita.
2 artikla
Italian alueen osalta asetuksen (ETY) N:o 154/75 1 artiklan 2 kohdan a alakohdassa tarkoitetut tiedot on määritettävä liitteessä I esitettyjen menetelmien mukaisesti.
3 artikla
1. Italian toimivaltaiset viranomaiset voivat päättää niiden alueiden jättämisestä ilmakuvausten ulkopuolelle, joilla liitteessä I tarkoitettujen vyöhykejakoa koskevien toimenpiteiden perusteella oliivintuotanto on vähäistä.
2. Jos 1 kohtaa sovelletaan, Italian viranomaisten on ilmoitettava komissiolle alueet, jotka on jätetty kuvausten ulkopuolelle.
4 artikla
1. Ranskan alueen osalta asetuksen (ETY) N:o 154/75 1 artiklan 2 kohdan a alakohdassa tarkoitetut tiedot on määritettävä erityisesti:
P luetteloimalla kaikkien palstojen pinta-alat
ja
P laskemalla kullakin palstalla kasvavat oliivipuut.
2. Edellä 1 kohdassa tarkoitettua menetelmää, täydennettynä tarvittaessa muilla kyseisen jäsenvaltion mahdollisesti tarvitsemilla tiedoilla, sovelletaan myös niihin Italian oliivintuotantoalueisiin, jotka on 3 artiklan mukaisesti jätetty ilmakuvausten ulkopuolelle.
5 artikla
1. Asetuksen (ETY) N:o 154/75 1 artiklan 2 kohdan b alakohdassa tarkoitetut tiedot on määritettävä edellä mainittujen menetelmien mukaisesti.
2. Tämä menetelmä käsittää jokaisen palstan osalta liitteessä II ilmoitettujen tietojen keruun paikan päällä.
6 artikla
Oliivinviljelijöiden heidän tuotantomahdollisuuksiensa toteamista varten jättämään ilmoitukseen merkittyjä tietoja, täydennettyinä tarvittaessa kyseisen jäsenvaltion pyynnöstä, verrataan 2 ja 4 artiklassa tarkoitettuja menetelmiä soveltamalla saatuihin oliivinviljelyalaa ja kunkin palstan oliivipuiden lukumäärää koskeviin tietoihin.
Jos tiedot ovat ristiriitaiset, oliivirekisterin perustamisesta vastaavan toimielimen on määritettävä, tarkastettuaan tarvittaessa tiedot paikan päällä, kunkin kyseisen palstan osalta huomioon otettava pinta-ala ja oliivipuiden lukumäärä.
7 artikla
Tuottajajäsenvaltioiden on ilmoitettava komissiolle kunkin vuosineljänneksen alussa 2 artiklan soveltamiseksi edellisen vuosineljänneksen aikana toteutetut toimenpiteet.
Kun oliivirekisteri on perustettu, jäsenvaltioiden on ilmoitettava komissiolle siihen liittyvät tulokset.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä lokakuuta 1979.

Labels: 7
17
19